Návrh

Komuniké

Vláda Slovenskej republiky prerokovala návrh zákona, ktorým sa mení a dopĺňa zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a o zmene a doplnení niektorých zákonov, ktorého cieľom je dosiahnutie plnej kompatibility s direktívami EÚ upravujúcimi tento druh poistenia, z dôvodu prispôsobovania sa práva Slovenskej republiky s právom krajín Európskej únie.

Vzhľadom na dosiahnutie plnej kompatibility s právom EÚ v oblasti poisťovníctva bolo potrebné premietnuť do nášho právneho systému ešte tie články smerníc EÚ, ktoré sa dotýkajú priamo problematiky poistenia zodpovednosti za škodu spôsobenú prevádzkou motorového vozidla.